
REFERAT
Privind participarea Consiliului Local în calitate de sustinator al proiectului „Campania Tu poti darui fericire”, realizat de Asociatia Medicala Crestina Christiana
Asociatia Medicala Christiana din Timişoara a depus solicitarea nr. SC2006-  000611/ 13.01.2006 a privind susţinerea financiară a proiectului „Campania Tu poti darui fericire” in perioada martie- decembrie 2006.
Proiectul isi propune implicarea comunităţii locale în mod voluntar în activitatea de strângere de produse alimentare, implicarea vârstnicilor şi copiilor în activităţi lucrativ – creative (confecţionare articole decor), articole care vor fi donate persoanelor care donează produse alimentare, creşterea spiritului comunitar prin donarea de alimente pentru persoanele aflate în nevoie în prag de sărbători de iarnă si oferirea de sprijin alimentar persoanelor defavorizate din zona Iosefin (vârstnici si copiii) aflaţi în evidenţa asociaţiei Christiana.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 3.500 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

